paragraph_text: Aguastaya, pleme američkih Indijanaca, možda Coahuiltecansko, koje je nekada obitavalo, južno-jugoistočno od San Antonia u Teksasu. Pripadnici ovog plemena došli su samo u jednu od San Antonio misija, to je San José y San Miguel de Aguay. Točan dolazak na misiju i njihov broj nije poznat jer su se izgubili misijski registri. Po nekim dokumentima na misiju San José dolaze 1720. to jest po njezinom utemeljenjem. Po drugima (dokment u Bexar Archives) dolaze nešto kasnije, 1734. kada su zapisana dva Aguastaya-muškarca.